**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági** **Bizottság**

**2023. április 24.-i rendes ülésére**

**Tárgy:** **Budapest, II. kerület Szász Károly utca (Margit körút - Varsányi Irén utca) vízvezeték rekonstrukció**

**Készítette**:

…………………………

Kádárné Radványi Judit

vezető-főtanácsos

közútkezelői ügyintéző

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági** **Bizottság!**

A Tisztelt Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 13/1992. (VII.01.) önkormányzati rendelet 11.sz. melléklet 5.1.1. pont értelmében, a Településüzemeltetési, Környezetvédelmi és Közbiztonsági Bizottság (rövidítve: TKKB, átruházott hatáskörben dönt:

1. 1. a közterületi közművezetékekkel, bekötésekkel és közterületi útépítésekkel kapcsolatos tulajdonosi hozzájárulásokról

Fentiek alapján kérem a Tisztelt Bizottságot, az alábbi ügyekben hozza meg határozatait.

**Ügyiratszám: XII / 281 /2023**

**Tárgya: Budapest, II. kerület Szász Károly utca (Margit körút - Varsányi Irén utca) vízvezeték rekonstrukció**

A tervező tulajdonosi hozzájárulást kért a Budapest, II. kerület Szász Károly utca Margit körút és Varsányi Irén utca közötti szakaszának vízvezeték rekonstrukciójához.

**Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11. sz. melléklete 5.1.1. pontban átruházotthatáskörében eljárva úgy dönt, hogy a Budapest, II. kerület **Szász Károly utca (Margit körút és Varsányi Irén utca) vízvezeték rekonstrukció**  **(FV-09/2023)** kiviteli terv (tervező: FV, dátum: 2023. április hó.) szerinti vízvezeték rekonstrukcióhoz, a II. Kerületi Önkormányzat tulajdonában lévő közterületek (13673, 13706 hrsz.) vonatkozásában, a tulajdonosi hozzájárulást az **alábbi feltételekkel** adja meg**:**

* amennyiben a terv olyan építési tevékenységet tartalmaz, vagy érint, mely tevékenység *a településkép védelméről* szóló 45/2017.(XII.20.) önkormányzati rendelet hatálya alá tartozik, akkor az Építtető kérelmére lefolytatott településképi bejelentési, illetve véleményezési eljárás megfelelő eredménye is (elfogadó végzés, illetve határozat) feltétele a létesítésnek.

**A közterület *nem közlekedési célú* útigénybevételére vonatkozó általános feltételek:**

* a kivitelezés előtt a közterületről állapotfelvételt kell készíteni,
* **a *nem közlekedési célú* igénybevétel érdekében a helyi rendeletben meghatározott díjat kell megfizetni, az igénybevett (munkaterülettel elfoglalt/elkorlátozott) terület alapján,**
* **az elkészült létesítmény üzemeltetője számára előírt tulajdonosi feltétel, hogy az egyes nyomvonal jellegű építményszerkezetek kötelező alkalmassági idejéről szóló 12/1988. (XII.27.) ÉVM-IPM-KM-MÉM-KVM együttes rendeletben foglaltak alapján kötelező alkalmasságot biztosít a közterület tulajdonosának, és útkezelőjének nem csak a vezetékek és az egyéb műtárgyak tekintetében, hanem a bontással érintett útterület teljes szerkezetére 10 év, az útburkolat kopórétegére 5 év időtartamra. Ezen idő alatt az üzemeltető a tulajdonos, vagy az útkezelő felszólítására köteles gondoskodni a jelen tervdokumentáció alapján végzett építési munkákból eredő (pld. nem megfelelő tömörítés miatti) hiányosságok, hibák (pld. burkolatsüllyedések) kijavíttatásáról.**
* a közüzemi, forgalomtechnikai és egyéb létesítményekben okozott rongálásokért, károkért, balesetekért, üzemzavarokért - amit az érintett közüzemnek azonnal jelenteni kell -, valamint az üzemzavar késedelmes bejelentéséért, az élet- és vagyonbiztonságért az engedélyest teljes anyagi és büntetőjogi felelősség terheli.
* a *nem közlekedési célú* igénybevétel ideje alatt a munkavégzéssel érintett, elfoglalt, igénybevett területek munkaterületek. A munkaterületen bekövetkezett balesetek tekintetében a felelősség a *nem közlekedési célú* igénybevevőtterheli az 1988. évi I. törvény 40. § értelmében.
* **a *nem közlekedési célú* igénybevétel ideje alatt a munkavédelmi, balesetvédelmi előírások betartása, és minden felelősség a kivitelezés *Engedélyesét* terheli*,* a hivatkozott törvényi rendelkezés, a jelen munkakezdési hozzájárulásban foglaltak, és *a közutakon végzett munkák elkorlátozási és forgalombiztonsági követelményekről* szóló 3/2011. (I.31.) KöViM rendelet előírásai alapján. A munkaterületen harmadik félnek okozott, a munkaterülettel, illetve a kivitelezési munkákkal összefüggésbe hozható károk tekintetében az *Engedélyesnek* kell a teljes anyagi és erkölcsi felelősséget vállalni, az esetleges kárrendezést közvetlenül intézni a károsulttal.**

**A helyreállítási munkákra vonatkozó általános feltételek:**

**Amennyiben úttest burkolata kerül felbontásra:**

Az útpálya burkolatát szerkezeti rétegenként (kopóréteg, kötőréteg, CKT betonalap) 20-20 cm átlapolással (összesen: munkaárok szélessége plusz 2x60 cm), de a kopóréteget minimum a bontással érintett forgalmi sáv teljes szélességében (merőleges keresztezés esetén: munkaárok széle plusz 2-2 méter túlnyúlás) kell helyreállítani – a közútkezelői hozzájárulásban meghatározott szerkezetekkel és vastagságban**.**

**Amennyiben a bontás során az útburkolatból 50 cm vagy kevesebb szélességű sáv marad az eredeti burkolat széléig:**

A maradék felső kopóréteget vissza kell bontani (marni), és egybefüggő felületként a kopóréteget elkészíteni.

**Amennyiben aszfaltburkolatú járda kerül felbontásra:**

A járda burkolatát szerkezeti rétegenként (kopóréteg, CKT betonalap) 20-20 cm átlapolással (összesen: munkaárok szélessége plusz 2x40 cm), de a kopóréteget minimum a járda teljes szélességében (merőleges keresztezés esetén: munkaárok széle plusz 1-1 méter túlnyúlás) kell helyreállítani – a közútkezelői hozzájárulásban meghatározott szerkezetekkel és vastagságban.

**Amennyiben egyéb közterület kerül felbontásra:**

A zöldterületet, a betonlapos járdát az eredeti állapotában kell helyreállítani, járdától elkülönült önálló, eltérő burkolatú kapubehajtókat az eredeti anyaggal és minőségben.

A tervre be kell szerezni az érintett közútkezelők ***közútkezelői hozzájárulását is*,** a kivitelezéshez pedig a ***munkakezdési hozzájárulását,*** az azokban foglalt további feltételeket be kell tartani.

Jelen tulajdonosi hozzájárulás nem mentesíti a beruházót (építtetőt) az építéshez szükséges egyéb szakhatósági és hatósági engedélyek beszerzése alól, amelyek megléte nélkül a kivitelezési munkák nem kezdhetőek meg.

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2023. május 15.

Budapest, 2023. április 21.

##### Tisztelettel:

dr. Szalai Tibor

jegyző megbízásából

**Vincek Tibor**

Vezető-főtanácsos

Osztályvezető